જો વ્હોટ્સઅપ અથવા સ્કાઈપ પર વીડિયો કૉલ કરો છો તો સાવધાન થઈ જાઓ, કારણ કે પોર્ન ઈન્ડસ્ટ્રીની નજર આજકાલ તમારા વીડિયો કૉલ્સ પર છે. સાઈબર સેલ સાથે જોડાયેલા સૂત્રોનું કહેવું છે કે, પોર્ન ઈન્ડસ્ટ્રી લોકોના વીડિયો કૉલ્સ ટેપ કરી રહી છે અને તેને પોર્ન સાઈટ પર અપલોડ કરી રહી છે. સાઈબર સેલ અનુસાર, તાજેતરમાં જ આવી ઘણી ફરિયાદો સામે આવી રહી છે, જેમાં લોકોના અંગત વીડિયો કૉલ પોર્ન સાઈટ અપલોડ કરી દેવામાં આવ્યા છે. ખાસ કરીને નવ વિવાહિત જોડા અને ડિસ્ટેન્સ રિલેશનશિપ વાળા કપલ્સ પોર્ન ઈન્ડસ્ટ્રીના નિશાને છે.